**Մագելանի Ամպեր** — Ծիր Կաթինի երկու արբանյակ-գալակտիկաներ․ Մագելանի Մեծ Ամպ և Մագելանի Փոքր Ամպ։ Մեծը գտնվում է Ծիր Կաթինից 163 հազար Լուսային տարի հեռավորության վրա, Փոքրը՝ 206 հազար լուսատարի հեռավորության վրա։ Սկզբում Ամպերը համարվում էին անկանոն գալակտիկաներ, սակայն հետագայում դրանց մոտ հայտնաբերվել է պարուրաձև կառուցվածքի և ձողիկով պարուրաձև գալակտիկայի նմանություն, և այժմ դրանք դասակարգվում են որպես Մագելանի Պարուրաձև գալակտիկաներ։ Դրանք համեմատաբար մոտ են իրար և կազմում են կրկնակի համակարգ։ Դրանք գտնվում են Երկնային հարավային բևեռին մոտ, այդ պատճառով մեծամասամբ տեսանելի են Հարավային կիսագնդում։ Երկու Ամպն էլ գտնվում են ընդհանուր ջրածնային թաղանթում։

Մագելանի Ամպերը գտնվում են գալակտիկական հասարակածից հեռու, այդ պատճառով դրանց լույսը քիչ է կլանվում Ծիր Կաթինի կողմից։ Մագելանի Ամպերը պարունակում են բավականին օբյեկտներ, իսկ Մագելանի Մեծ Ամպը նաև տեղակայված է պատկերային հարթությունում, ուստի կարելի է համարել, որ դրանցում պարունակվող օբյեկտները դիտորդից մոտավոր նույն հեռավորության վրա են գտնվում։ Դա կարևոր է աստղերի և աստղակույտերի ուսումնասիրությունների համար․ օրինակ՝ ցեֆեիդների մոտ լուսատվություն-պարբերություն կախվածությունը առաջին անգամ հայտնագործվել է Մագելանի Ամպերում դրանց դիտումների արդյունքում։

Մագելանի Ամպերը մի շարք առանձնահատկություններ ունեն, որոնցով տարբերվում են Ծիր Կաթինից։ Օրինակ՝ այնտեղ հայտնաբերվել են {\displaystyle 10^{7}-10^{8}} տարեկան աստղակույտեր, այն դեպքում, որ Ծիր Կաթինի աստղակույտերը սովորաբար {\displaystyle 10^{9}} տարուց մեծ են։ Նաև, ըստ երևույթին, Մագելանի Ամպերը ավելի քիչ ծանր մետաղներ են պարունակում․ դա, մասնավորապես, արտահայտվում է Ամպերի և Ծիր Կաթինի միջև միջաստղային կլանման տարբերությամբ։

Պատմություն
-----------

Մագելանի Ամպերը հին ժամանակներից ծանոթ էին Աֆրիկայի և Հարավային Ամերիկայի բնակիչներին (Չիլիի տարածքում հայտնաբերվել են Ամպերի առաջին քարանձավային պատկերը), իսկ Հարավարևմտյան Ասիայում դրանք հայտնաբերել են մեր թվարկության առաջին հազարամյակում։ Իբն Կուտայբան նկարագրում էր դրանք IX դարում, իսկ Աբդուրահման Աս Սուֆին՝ X դարում։

Եվրոպայում, նրա աշխարհագրական դիրքից ելնելով, Մագելանի Ամպերը հայտնագործվել են ավելի ուշ։ Դրանք ծանոթ էին հարավային կիսագնդի ծովագնացներին, և XV դարում դրանք կոչում էին «Կապսկյան Ամպեր»։ Ֆեռնան Մագելանը օգտագործել է դրանք 1519-1521 թվականներին կատարած շուրջերկրյա ճանապարհորդության ժամանակ նավարկության համար՝ որպես Բևեռային աստղի այլընտրանք։ Երբ Մագելանի մահից հետո նրա նավը վերադարձավ Եվրոպա, Անտոնիո Պիգաֆետան (Մագելանի ուղեկիցը և ճանապարհորդության պաշտոնական տարեգիրը), նրա անունը անմահեցնելու նպատակով, առաջարկեց Կապսկյան Ամպերը անվանել Մագելանի Ամպեր։

Էվոլյուցիա
----------

Մագելանի Մեծ Ամպում գտնվող որոշ աստղեր սկզբում գտնվել են Փոքր Ամպում, սակայն գրավիտացիոն ուժերի կողմից գրավվել են։ Մոդելներից մեկին համաձայն, 4 մլրդ տարի հետո Ծիր Կաթինը «կկլանի» Մագելանի Ամպերը, իսկ 5 մլրդ տարի հետո նրան կկլանի Անդրոմեդայի միգամածությունը։

Համաձայն վերջին հետազոտությունների՝ Ծիր Կաթինի զանգվածը համեմատելի է Անդրոմեդայի միգամածոիթյան զանգվածի հետ (1,5×1012 M☉ -ը 0,8±0,1×1012 M☉ դիմաց), հետևաբար, ավելի հավանական է բախումը, ոչ թե կլանումը։

Ծանոթագրություններ
------------------

1. ↑  Ефремов Ю. Н. «Магеллановы Облака». *Астронет*.
2. ↑  Засов А. В. «Магеллановы Облака». *Астронет*.
3. 1 2  Магеллановы Облака / Ю. Н. Ефремов // Физика космоса: Маленькая энциклопедия / Редкол.: Р. А. Сюняев (Гл. ред.) и др. — 2-е изд. — М. : Советская энциклопедия, 1986. — С. 357—360. — 70 000 экз.
4. ↑  Leavitt, Henrietta S. (1908). «1777 variables in the Magellanic Clouds». *Annals of Harvard College Observatory*. **60**: 87. Bibcode:1908AnHar..60...87L.
5. ↑  *Karl D. Gordon* A Quantitative Comparison of the Small Magellanic Cloud, Large Magellanic Cloud, and Milky Way Ultraviolet to Near-Infrared Extinction Curves(անգլ.) // *The Astrophysical Journal* : journal. — IOP Publishing, 2003. — Т. 594. — № 1. — С. 279—293. — doi:10.1086/376774 — Bibcode: 2003ApJ...594..279G — astro-ph/0305257
6. ↑  «Al-Anwaa, Ibn Qutaybah». Արխիվացված է օրիգինալից 2017 թ․ հուլիսի 24-ին. Վերցված է 2017 թ․ սեպտեմբերի 4-ին.
7. ↑  «Observatoire de Paris (Abd-al-Rahman Al Sufi)». Վերցված է 2011 թ․ հուլիսի 22-ին.
8. ↑  *П. Ходж* Галактики / Под ред. Ю. Н. Ефремова. — М: Наука, 1992. — 192 с.
9. ↑  Lenta.ru: Наука и техника: Космос: Астрофизики вновь предрекли смерть Млечному Пути
10. ↑  Масса нашей Галактики составляет 1,5 триллиона масс Солнца, выяснили ученые

Արտաքին հղումներ
----------------

* ESO: VISTA Peeks Through the Small Magellanic Cloud’s Dusty Veil(անգլ.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Մագելանի Ամպեր** կատեգորիայում։ |


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մագելանի Ամպեր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | GND: 1235778088 · LCCN: sh85079590 · NDL: 00567382 · NKC: ph217742 |

 |